Chrám svätého Mikuláša (Negovan)

**Chrám svätého Mikuláša** (), alebo **Chrám svätého Mikuláša z Myry** () je chrám Bulharskej pravoslávnej cirkvi z druhej polovice 19. storočia, ktorý sa nachádza sa v dedine Negovan v oblasti Sofia v juhozápadnom Bulharsku.

Budova má pridelený štatút kultúrnej pamiatky národného významu.

Chrámový sviatok sa slávi 6. decembra.

## Lokalita
Pohľad na chrám zo západu|náhľad|vľavo
Chrám svätého Mikuláša sa nachádza v centrálnej časti dediny Negovan v bulharskom stoličnom okrese v rajóne Novi Iskăr.

## Dejiny
Chrám bol postavený v priebehu jari a leta 1885. Prostriedky na výstavbu zhromaždili miestni obyvatelia, ktorí sa taktiež dobrovoľnou prácou podielali na výstavbe. V priebehu obdobia od jesene 1885 do leta 1886 bol chrám vyzdobený freskami. Chrám bol vysvätený 8. septembra 1886, pričom svätiteľom bol sofijský metropolita Partenij.

V roku 2003 bol budove udelený štatút kultúrnej pamiatky národného významu. V tom istom roku bolo okolo chrámu z prostriedkov miestnych obyvateľov postavené oplotenie.

V súčasnosti (2025) je chrám funkčným chrámom Bulharskej pravoslávnej cirkvi, liturgie sa však slúžia len pri príležitosti veľkých kresťanských sviatkov.

## Charakteristika
Autorom budovy je staviteľský majster Ignat Petrov z dediny Kasilag pri meste Radomir. Typovo je chrám jednoloďový s jednou apsidou a otvorenou predsieňou.

### Výzdoba interiéru
Autormi freskovej výzdoby chrámu boli Christo Blagoev a Michail Damianov z dediny Tresonče v dnešnom Severnom Macedónsku. Fresková výzdoba je zhotovená v duchu neskoroobrodeneckých umeleckých tradícií.

Ikonostas je dielom majstra Stoja Jovičkova z dediny Žedna pri meste Radomir. Časť ikon napísali Christo Blagoev a Michail Damianov, ktorí sú aj autormi freskovej výzdoby chrámu. Niekoľko ikon je dielom maliara Ivana Dospevského.

Ako fresková výzdoba tak aj drevorezbárske okrasné elementy ikonostasu sa vyznačujú vysokou umeleckou hodnotou. 

## Štatút a dôvod pamiatkovej ochrany
Kategória: kultúrna pamiatka národného významu

Rok vyhlásenia: 2003

Dôvod pamiatkovej ochrany: architektonicko-staviteľská a umelecká hodnota budovy

## Galéria

SaintNicholasChurch-Negovan13.jpg|celkový pohľad na chrám zo severozápadu
SaintNicholasChurch-Negovan02.jpg|celkový pohľad na chrám z juhovýchodu
SaintNicholasChurch-Negovan11.jpg|celkový pohľad na chrám zo západu
SaintNicholasChurch-Negovan06.jpg|pohľad na východnú fasádu chrámu
SaintNicholasChurch-Negovan14.jpg|pohľad na chrám zo severu
SaintNicholasChurch-Negovan15.jpg|detailný pohľad na predsieň
SaintNicholasChurch-Negovan10.jpg|detailný pohľad na predsieň
SaintNicholasChurch-Negovan07.jpg|detailný pohľad na apsidu
SaintNicholasChurch-Negovan03.jpg|detailný pohľad na apsidu
Saint Nicholas Church, Negovan 12.jpg|fresková výzdoba v priestore predsiene
Saint Nicholas Church, Negovan 10.jpg|fresková výzdoba v priestore predsiene
Saint Nicholas Church, Negovan 11.jpg|fresková výzdoba v priestore predsiene
Saint Nicholas Church, Negovan 09.jpg|detailný pohľad na staviteľský nápis


## Referencie

## Iné projekty

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Negovan (Sofia)
Kategória:Kostoly zasvätené svätému Mikulášovi
Kategória:Kostoly postavené po oslobodení Bulharska
Kategória:Architektúra z 1885